ประกันสังคม จี้นายจ้าง 5 หมื่นแห่ง รับรองลูกจ้างชวดเงินว่างงาน 5 แสนคน
สปส. บี้นายจ้าง 5 หมื่นกว่าแห่ง รีบรับรองสิทธิ์ลูกจ้าง 5 แสนคน ชวดเงินชดเชยว่างงาน ด้านปลัดแรงงาน เผย นายจ้างคิดหนัก ถ้าเลิกจ้างต้องจ่ายตามกฎหมายนางพิศมัย นิธิไพบูลย์ หัวหน้าผู้ตรวจราชการกรม สำนักงานประกันสังคม (สปส.) ในฐานะโฆษก สปส. เปิดถึงกรณีมีผู้ประกันตนกว่า 5 แสนราย ไม่มีนายจ้างรับรองการหยุดงาน ทำให้ สปส. จ่ายเงินชดเชยว่างงานไม่ได้ ว่า สปส. เร่งจ่ายสิทธิประโยชน์ว่างงานให้ผู้ประกันตนมาตรา 33 ที่ได้รับผลกระทบจากไวรัสโควิด-19 แต่ยังขาดนายจ้างรับรองการหยุดงานกว่า 5 แสนคน เป็นสถานประกอบการขนาดใหญ่กว่า 190 แห่ง ขนาดเล็กกว่า 50000 แห่ง ซึ่ง ม.ร.ว.จัตุมงคล โสณกุล รัฐมนตรีว่าการกระทรวงแรงงาน ได้สั่งการให้เร่งติดตามนายจ้างรับรองการหยุดงานของลูกจ้างเพื่อให้ได้สิทธิ์ชดเชย โดยอำนวยความสะดวกเพิ่มช่องทางการให้รับรองการหยุดงานผ่านระบบ e-Service นายจ้างทำการสมัครหรือลงทะเบียนเพียงกรอกข้อมูลนายจ้างบนหน้าเว็บไซต์ www.sso.go.th เพื่อขอทำธุรกรรมผ่านอินเทอร์เน็ต หลังจากนั้นสำนักงานประกันสังคมจะส่งแบบ สปส.1-05 ไปทาง e-mail ของนายจ้างเพื่อให้กรอกข้อมูลทางด้าน นายสุทธิ สุโกศล ปลัดกระทรวงแรงงาน ประธานคณะกรรมการประกันสังคม (บอร์ดประกันสังคม) กล่าวว่า มีตัวเลขผู้ประกันตนมาตรา 33 ลงทะเบียนขอรับสิทธิ์กรณีว่างงาน 1.1 ล้านคน ขณะนี้จ่ายไปแล้วประมาณ 5 แสนคน ส่วนอีก 5 แสนคน นายจ้างยังไม่ยืนยันการหยุดจ่ายเงินเดือน ประกันสังคมต้องตามบี้นายจ้างให้รับรองการหยุดงานซึ่งมีข้อมูลอยู่แล้วจึงไม่ยาก เจ้าหน้าที่ทำงานกันไม่มีวันหยุด เพื่อให้ลูกจ้างได้รับชดเชยครบล้านคนในสัปดาห์นี้ เชื่อว่าฝ่ายนายจ้างก็คงกำลังวางแผนจะทำอย่างไรดีกับบริษัท และต้องรีบตัดสินใจจะให้หยุดงานหรือให้ทำงานต่อ เพราะลูกจ้างรอไม่ได้แล้ว ทุกคนต้องการใช้เงิน แต่หากนายจ้างไม่รับรองการหยุดงานไม่จ่ายค่าจ้าง ก็ต้องเลิกจ้างจ่ายเงินชดเชยตามกฎหมาย ซึ่งมีกำหนดจ่ายตามอายุงาน.
ประกันสังคม บี้นายจ้าง 5 หมื่นกว่าแห่ง รีบรับรองสิทธิ์ลูกจ้าง 5 แสนคน ชวดเงินชดเชยว่างงาน ด้านปลัดแรงงาน เผย นายจ้างคิดหนัก ถ้าเลิกจ้างต้องจ่ายตามกฎหมาย
โควิด-19,COVID-19,ประกันสังคม,เงินชดเชยประกันสังคม,เงินว่างงาน,สำนักงานประกันสังคม